Vier trougaste sterf in Noord-Kaap-ongelukArgieffoto (Foto: africanreservations.com) Vier mense is Saterdagaand in ŉ ongeluk in Delportshoop in die Noord-Kaap dood nadat hulle van ŉ troue af gekom het. “Die voertuig het die pad verlaat en gerol,” het ao Mick Mocwane, woordvoerder van die polisie in die Noord-Kaap, Sondag gesê. “Die polisie ondersoek ŉ saak van strafbare manslag en dronkbestuur. Niemand is nog in verband met die voorval in hegtenis geneem nie.” Altesaam 15 mense het glo in die dubbelkajuitbakkie gery toe hulle van ŉ troue af op pad was huis toe. Sommige van die passasiers het agterop die bakkie gesit. “Vier mense, insluitend ŉ eenjarige kind, is op slag dood,” het Mocwane gesê. Die bestuurder en 10 ander passasiers is na ŉ hospitaal geneem vir verdere behandeling. -SAPA